|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ**  **Α/ΘΜΙΑΣ & Β/ΘΜΙΑΣ ΕΚΠ/ΣΗΣ**  **ΚΕΝΤΡΙΚΗΣ ΜΑΚΕΔΟΝΙΑΣ** Δ/ΝΣΗ Π.Ε ΑΝΑΤ. ΘΕΣ/ΝΙΚΗΣ **ΕΙΔΙΚΟ ΔΗΜΟΤΙΚΟ ΣΧΟΛΕΙΟ**  **ΚΩΦΩΝ & ΒΑΡΗΚΟΩΝ ΠΑΝΟΡΑΜΑΤΟΣ**  **Ταχ. Δ/νση: Κομνηνών 86**  **Τ.Κ. – Πόλη: 55236, Πανόραμα**  **Πληροφορίες: Λιούλιος θεόδωρος**  **Τηλέφωνο: 2310 332930**  **Fax: 2310 332930**  **Ιστοσελίδα:** [**http://dim-ekv-thess.thess.sch.gr**](http://dim-ekv-thess.thess.sch.gr)  **e-mail:** [**mail@dim-ekv-thess.thess.sch.gr**](mailto:mail@dim-ekv-thess.thess.sch.gr) |  | **Πανόραμα: 22-1-2018**  **Α. Π. 4**  **ΠΡΟΣ**  Δ/νση Π.Ε. Ανατολικής Θεσσαλονίκης  **ΚΟΙΝ:** Ταξιδιωτικά Γραφεία |

**ΘΕΜΑ:** **«Πρόσκληση εκδήλωσης ενδιαφέροντος σε ταξιδιωτικά γραφεία για κατάθεση οικονομικής προσφοράς σχετικά με την πραγματοποίηση του Εκπαιδευτικού Προγράμματος του Ιδρύματος της Βουλής των Ελλήνων»**

Ο Διευθυντής του Ειδικού Δημοτικού Σχολείου Κωφών & Βαρηκόων Πανοράματος ζητά εκδήλωση ενδιαφέροντος από τα τουριστικά γραφεία για τη διοργάνωση της τριήμερης εκδρομής της ΣΤ΄ τάξης του σχολείου στην Αθήνα για την επίσκεψη στη Βουλή των Ελλήνων.

**Συγκεκριμένα:**

* Η εκδρομή θα πραγματοποιηθεί από Παρασκευή **20/04/2018** έως και Κυριακή **22/04/2018** ή εναλλακτικά από Παρασκευή **27** έως και Κυριακή **29 Απριλίου 2018**.
* Ο αριθμός των συμμετεχόντων μαθητών/τριών και γονέων υπολογίζεται περίπου στους: **6** μαθητές/τριες, **6** γονείς/συνοδούς και **3** εκπαιδευτικούς.
* **Αναχώρηση** στις **07:30 π.μ.** από το χώρο του σχολείου για Αθήνα και **επιστροφή** στις **10:00 μ.μ.**  από την ίδια αντίστροφη διαδρομή.
* **Τρόπος μετακίνησης**: Οδικώς, με τουριστικό λεωφορείο**.**
* Η επίσκεψη στη Βουλή των Ελλήνων θα πραγματοποιηθεί **το Σάββατο 21 Απριλίου 2018** ή εναλλακτικά το **Σάββατο 28 Απριλίου 2018**.
* Διαμονή σε ξενοδοχείο τεσσάρων αστέρων με ημιδιατροφή (το σχολείο θα ήθελε επίσης να έχει ενημέρωση για το κόστος των προτεινόμενων ξενοδοχείων και στην περίπτωση παροχής μόνο πρωινού) με πρόσβαση από το λεωφορείο έως την είσοδο του ξενοδοχείου στο **κέντρο** της Αθήνας. Όλα τα προτεινόμενα ξενοδοχεία να συνοδεύονται από αποδεικτικό διαθεσιμότητας.
* Διαμονή σε δίκλινα ή τρίκλινα δωμάτια για γονείς και μαθητές και μονόκλινα για τους εκπαιδευτικούς.
* Ξενάγηση από δύο διπλωματούχους ξεναγούς στους εξής χώρους: 1) Εθνικό Ιστορικό Μουσείο, 2) στον Αρχαιολογικό χώρο της Ακρόπολης και 3) στο Νέο Μουσείο της Ακρόπολης.
* **Διάθεση** δύο οδηγών λεωφορείου.
* **Διάθεση συνοδού** από το πρακτορείο σε όλη τη διάρκεια του ταξιδιού.
* **Έκδοση διάτρητων αποδείξεων** παροχής υπηρεσιών για όλους τους συμμετέχοντες.
* **Ξεναγήσεις – μετακινήσεις εντός Αθηνών**: Με τουριστικό λεωφορείο για όλες τις ώρες και μέρες του ταξιδιού σύμφωνα με το πρόγραμμα που θα καταρτιστεί από το σχολείο καθώς και για οποιαδήποτε αλλαγή που μπορεί να προκύψει από αστάθμητους παράγοντες.

**Η προσφορά θα πρέπει να περιέχει και να εξασφαλίζει τα παρακάτω, σύμφωνα με την Γ2/129287/2011 (ΦΕΚ 2769/2-12-2011, τ. Β΄ - Μνημόνιο ΥΠΔΒΜΘ 4802/1Α/17-1-2012):**

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμο όλο το 24ωρο.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 2πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λπ.), δεν θα έχει καμία επιβάρυνση το σχολείο.
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.
* Σημείωση: Ο έλεγχος της τροχαίας θα πραγματοποιηθεί στο Ειδικό Δημοτικό Σχολείο Κωφών και Βαρηκόων Πανοράματος πριν από την αναχώρηση και κατόπιν συνεννόησης του Διευθυντή του Σχολείου με το Διοικητή του αντίστοιχου Τμήματος.

Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ**.**

Οι προσφορές θα πρέπει να κατατεθούν σε κλειστούς φακέλους και με την ένδειξη: «Προσφορά για την εκπαιδευτική επίσκεψη στη Βουλή των Ελλήνων» εξωτερικά, μέχρι και τη **Παρασκευή 2/2/2018** **και ώρα 12:00 μ.μ**. στο γραφείο της Δ/νσης του Ειδικού Δημοτικού Σχολείου Κωφών και Βαρηκόων Πανοράματος. Οι εκπρόθεσμες προσφορές δε θα ληφθούν υπόψη.

**Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη), καθώς και η εμπειρία των τουριστικών γραφείων σε πολυήμερες σχολικές εκδρομές.

Ο Δ/ντής του Σχολείου

Λιούλιος Θεόδωρος